নূরুল ইসলাম ওমর বলেন, প্রতিটি ভালো কাজের সঙ্গে একটি খারাপ বিষয় যুক্ত হয়ে যাচ্ছে। প্রাথমিক বিদ্যালয় সরকারীকরণে তেমনটি হয়েছে। তিনি আরো বলেন, বাজেট বাস্তবায়ন নিয়ে সরকারি সংস্থাগুলো নিয়ম মানছে না। অনেকেই বরাদ্দের টাকা খরচ করতে পারেন না। কিন্তু টাকা ধরে রাখেন। খরচ না করতে পারলে টাকা তো ফেরত দিতে হবে! তিনি আরো বলেন, ‘ব্যাপক পদোন্নতি দেওয়া হয়েছে; যাদের কোনো কাজ নেই। আবার আমার বগুড়া জেলা পরিষদে দীর্ঘদিন ধরে সচিব নেই। তাহলে এই প্রতিষ্ঠানটি চলবে কিভাবে?’ যেসব মন্ত্রণালয় ব্যর্থ হচ্ছে তাদের সম্পূরক বাজেট অনুমোদন না দেওয়ার দাবি জানান তিনি।